Schizolaena isaloensis

Ti Schizolaena isaloensis ket ti kayo iti pamilia ti Sarcolaenaceae. Daytoy ket endemiko iti Madagascar. Ti espesipiko nga epiteta ket mangibaga iti Nailian a Parke ti Isalo, iti asideg a nakaammuan ti sebbangan.

Deskripsion 
Agtubo ti Schizolaena isaloensis kas maysa a kyo aginggana iti  iti katayag. Ti ukis ti kayo ket napuskol ket naespongha. Dagiti nalalat bassit a bulong ket eliptiko aginggana iti immitlog aginggana iti arinduyog iti sukog ken agmaris iti nangisit a berde iti ngato ken napusawsaw a berde iti baba. Agrukodda iti  iti kaatiddog. Dagiti inploressensia ti maysa wenno tallo ket addaan iti maysa wenno dua a sabong nga iti tunggal maysa ket addaan iti tallo a sepalo ken dagiti lima a puraw a petalo. Ti maysa a napusasaw a berde nga involucre ket mangilemmeng iti ubing a bunga.. Dagiti espesimen ti saringit ket nalamuyot a bayat dagiti nataengan a kayo ket nadutdotan."

Pannakaiwarwaras ken habitat 
Ammo laeng ti Schizolaena isaloensis manipud kadagiti abagatan sentral a rehion ti Ihorombe ken Atsimo-Andrefana, a naipangpangruna iti kaunegan ti ken iti bassit a las-ud ti akin-abagatan a patingga ti Nailian a Parke ti Isalo ken iti asideg ti kalsada ti RN7. Ti habitatna ket dagiti kakaykayuan ti sentral a rehion ti Tapia a masansan a nakaro a nadadael; dagiti nairehistro nga espesimen ket mabirukan iti wayan a karuotan.

Dagiti pangta 
Ti Schizolaena isaloensis ket nabirukanen kadagiti bassit unay a bilang – iti kaaduan ket 50 a nataengan nga indibidual. Dagiti nairehistro nga espesimen ket adda iti ruar iti ania man a nasalakniban a lugar. Dagiti uram ti nagruna a pangta, a maunoyan dagiti natengan a kayo ngem saan a dagiti ubing a kayo. Ti preliminario a kasasaad ti sebbangan ket Nakaro a Naisagmak.

Dagiti nagibasaran 

isaloensis
Endemiko a flora ti Madagascar
Kaykayo ti Madagascar